Zupčanik

Zupčanik (mn. zupčanici) jeste mašinski element kružnog oblika sa ravnomjerno raspoređenim zubima. 

Ozubljeni mašinski element koji u paru s drugim zupčanikom ili ozubljenom letvom služi za mehanički prijenos snage i kretanja.

Zupčanici se uglavnom koriste za prenos kretanja i snage (obrtnog momenta) prilikom dodira zuba zupčanika.

Zupčanici su među najčešćim mehaničkim dijelovima. Dolaze u velikom broju oblika i materijala, te se koriste za mnoge različite funkcije i primjene. Prečnici mogu varirati od nekoliko μm u mikromašinama,Shuailong Zhang, Mohamed Elsayed, Ran Peng, Yujie Chen (2021): "Reconfigurable multi-component micromachines driven by optoelectronic tweezers". Nature Communications, volume 12, issue 1.  do nekoliko mm u satovima i igračkama, pa sve do preko 10 metara u nekoj rudarskoj opremi.Matthew Jaster (2013): "MY GEAR is Bigger than YOUR GEAR: Industry Battles it Out for World's Largest Gear Title" . Online article from Gear Technology magazine. Archived on 2024-07-30 . Druge vrste dijelova koji su donekle slični po obliku i funkciji zupčanicima uključuju lančanik, koji je namijenjen za spajanje s lancem umjesto s drugim zupčanikom, i zupčasti kotur, namijenjen za spajanje sa zupčastim remenom. Većina zupčanika je okrugla i ima jednake zube, dizajnirane da rade što glatkije; ali postoji nekoliko primjena za nekružne zupčanike, a Geneva pogon ima izuzetno neravnomjeran rad, po svojoj konstrukciji.

Zupčanici se mogu posmatrati kao primjeri osnovne polužne "mašine".

 Modul zupčanika 
Najbitnija karakteristika zupčanika je njihov modul. Modul predstavlja odnos prečnika i broja zubaca, a pravilo je da se mogu vezivati u spreg samo oni zupčanici koji imaju jednake module.

 Podjela 
Prema međusobnom položaju ose vratila i oblika ozubljenja, zupčanike dijelimo na:
čeone - kod paralelnih vratila
ozubnice - (zubne letve) teoretski beskonačno dugački čelnik razvijen u ravan; za promjenu okretnog gibanja u pravocrtno
stožnike - kao vratila koja se sijeku, najčešće pod uglom 90°; zupčanici imaju oblik krnjeg konusa
vijčanike (vijčane zupčanike) - kod mimosmjernih vratila; u tlocrtnom pogledu vratila se mimoilaze
puževe i pužna kola - kod mimosmjernih vratila; najčešće pod pravim uglom.

Posebnu     vrstu čine hiperboloidni (ili hipoidni) vijčani zupčanici, kod  kojih je ozubljenje izvedeno na   plaštu   hiperboloide.   Oni   su    kombinacija   spiralnog  čelnog   i   koničnog   zupčanika,   tako   da   je međusobno kretanje zuba kombinacija odvaljivanja  i klizanja. Prikladni su za velika opterećenja i velike brzine okretanja. Upotrebljavaju se za povezivanje vratila koja stoje pod pravim  uglom i kod kojih se simetrale ne sijeku. Kod motornih vozila  omogućuju da se kardanska osovina, a time i cijela šasija, postavi u niži  položaj nego   što   bi   to   bilo   moguće   s   bilo   kojom   drugom  vrstom zupčanika.

 Također pogledajte 
 Diferencijal (mehanički uređaj)
 Reference 

 Vanjski linkovi 
 Mašinski elementi, pdf fajl
 http://polj.uns.ac.rs/sites/default/files/udzbenici/Ma%C5%A1inski-elementi-Gligori%C4%87-Radojka-Ud%C5%BEbenik-Kompletno.pdf

 Literatura 
 Eugen Oberšmit: "Ozubljenja i zupčanici", SNL, Zagreb, 1993. (sa Hr wiki)
 Opća enciklopedija Jugoslavenskog leksikografskog zavoda
 Nedžad Repčić: "Mašinski elementi, prvi dio", Mašinski fakultet Sarajevo, 1999.
 Nedžad Repčić: "Mašinski elementi, drugi dio", Mašinski fakultet Sarajevo, 1999.

Kategorija:Mašinstvo